CELEX: 22012D0102
Language: mt
Date: 2012-04-30 00:00:00
Title: Deċiżjoni tal-Kumitat Konġunt taż-ŻEE Nru 102/2012 tat- 30 ta’ April 2012 li temenda l-Protokoll 47 (dwar it-tneħħija tal-ostakoli tekniċi għall-kummerċ tal-inbid) għall-Ftehim ŻEE

13.9.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 248/40
               
            DEĊIŻJONI TAL-KUMITAT KONĠUNT TAŻ-ŻEE
      Nru 102/2012
      tat-30 ta’ April 2012
      li temenda l-Protokoll 47 (dwar it-tneħħija tal-ostakoli tekniċi għall-kummerċ tal-inbid) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  Il-Protokoll 47 tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 50/2011 tal-20 ta’ Mejju 2011 (1).
               
            
                  (2)
               
               
                  Ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 436/2009 tas-26 ta’ Mejju 2009 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 479/2008 f’dak li jirrigwarda r-reġistru tal-vinji, il-prospetti obbligatorji u l-istabbiliment ta’ tagħrif għall-monitoraġġ tas-suq, id-dokumenti li jakkumpanjaw il-ġarr tal-prodotti u r-reġistri li għandhom jinżammu fis-settur tal-vinji tal-inbid (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kunsill (KE) Nru 491/2009 tal-25 ta’ Mejju 2009 li jemenda r-Regolament tal-Kunsill (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli Ir-Regolament Waħdieni dwar l-OKS) (4) għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (KE) Nru 606/2009 tal-10 ta’ Lulju 2009 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (5) għandu jiġi inkorporat fil-Ftehim.
               
            
                  (6)
               
               
                  Ir-Regolament tal-Kummissjoni (KE) Nru 607/2009 tal-14 ta’ Lulju 2009 li jistabbilixxi ċerti regoli dettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tad-denominazzjonijiet tal-oriġini u l-indikazzjonijiet ġeografiċi protetti, termini tradizzjonali, it-tikkettar u l-preżentazzjoni ta’ ċerti prodotti fis-settur tal-inbid (6) għandu jiġi inkorporat fil-Ftehim.
               
            
                  (7)
               
               
                  Ir-Regolament (KE) Nru 436/2009 jħassar ir-Regolament tal-Kummissjoni (KE) Nru 884/2001 (7) li hu inkorporat fil-Ftehim u li konsegwentement għandu jitħassar skont il-Ftehim.
               
            
                  (8)
               
               
                  Ir-Regolament (KE) Nru 606/2009 jħassar ir-Regolament tal-Kummissjoni (KEE) Nru 2676/90 (8) li hu inkorporat fil-Ftehim u li konsegwentement għandu jitħassar skont il-Ftehim.
               
            
                  (9)
               
               
                  Ir-Regolament (KE) Nru 607/2009 jħassar ir-Regolamenti tal-Kummissjoni (KE) Nru 1607/2000 (9) u (KE) Nru 753/2002 (10) li huma inkorporati fil-Ftehim u li konsegwentement għandhom jitħassru skont il-Ftehim.
               
            
                  (10)
               
               
                  Ir-Regolament tal-Kunsill (KE) Nru 1493/1999 (11) u r-Regolament tal-Kummissjoni (KE) Nru 1622/2000 (12), li huma inkorporati fil-Ftehim, ġew imħassra fl-UE u li konsegwentement għandhom jitħassru skont il-Ftehim.
               
            
                  (11)
               
               
                  Il-biċċa l-kbira tad-dispożizzjonijiet tar-Regolament (KE) Nru 1234/2007 u r-Regolament (KE) Nru 436/2009 mhumiex rilevanti għaż-ŻEE peress li huma relatati mal-organizzazzjoni komuni tas-swieq agrikoli. Konsegwentement, id-dispożizzjonijiet li huma applikabbli għandhom ikunu elenkati b’mod speċifiku. Dawn id-dispożizzjonijiet għandhom ikunu interpretati fid-dawl tat-test ewlieni tal-Ftehim u l-adattamenti orizzontali u speċifiċi fil-Protokoll 47.
               
            
                  (12)
               
               
                  Din id-Deċiżjoni ma għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      L-Appendiċi 1 tal-Protokoll 47 tal-Ftehim jiġi emendat kif ġej:
      
                  1.
               
               
                  It-testi tal-punti 1 (ir-Regolament tal-Kummissjoni (KEE) Nru 2676/90), 2 (ir-Regolament tal-Kunsill (KE) Nru 1493/1999), 3 (ir-Regolament tal-Kummissjoni (KE) Nru 1607/2000), 4 (ir-Regolament tal-Kummissjoni (KE) Nru 1622/2000), 5 (ir-Regolament tal-Kummissjoni (KE) Nru 884/2001) u 6 (ir-Regolament tal-Kummissjoni (KE) Nru 753/2002) għandhom jitħassru.
               
            
                  2.
               
               
                  Dan li ġej jiddaħħal wara l-punt 7 (ir-Regolament tal-Kummissjoni (KE) Nru 1793/2003):
                  
                              “8.
                           
                           
                              
                                 32007 R 1234: ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007, p. 1), kif emendat permezz ta’.
                              
                                          —
                                       
                                       
                                          
                                             32009 R 0491: ir-Regolament tal-Kunsill (KE) Nru 491/2009 tal-25 ta’ Mejju 2009 (ĠU L 154, 17.6.2009, p. 1).
                                       
                                    Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                              
                                          (a)
                                       
                                       
                                          Id-dispożizzjonijiet tar-Regolament li ġejjin biss għandhom japplikaw:
                                          
                                                       
                                                   
                                                   
                                                      l-Artikolu 1(1)(1), cf. il-Parti XII tal-Anness I,
                                                   
                                                
                                                       
                                                   
                                                   
                                                      l-Artikolu 2(1), cf. il-Parti IIIa tal-Anness III,
                                                   
                                                
                                                       
                                                   
                                                   
                                                      l-Artikolu 113d, cf. l-Anness XIb,
                                                   
                                                
                                                       
                                                   
                                                   
                                                      l-Artikoli 118a sa 118c,
                                                   
                                                
                                                       
                                                   
                                                   
                                                      l-Artikoli 118e sa 118zb,
                                                   
                                                
                                                       
                                                   
                                                   
                                                      l-Artikoli 120a sa 120g,
                                                   
                                                
                                                       
                                                   
                                                   
                                                      l-Artikolu 185c(1) u (2), u
                                                   
                                                
                                                       
                                                   
                                                   
                                                      l-Artikolu 185d.
                                                   
                                                Id-dispożizzjonijiet għandhom japplikaw bl-adattamenti li jistgħu jiġu derivati mid-dispożizzjonijiet tat-test ewlieni tal-Ftehim, l-adattamenti orizzontali fl-introduzzjoni għall-Protokoll 47 ta’ mal-Ftehim u l-adattamenti speċifiċi fl-Appendiċi I tal-Protokoll 47 ta’ mal-Ftehim.
                                       
                                    
                                          (b)
                                       
                                       
                                          Ir-rappreżentanti tal-Istati EFTA għandhom jipparteċipaw bis-sħiħ fix-xogħol tal-Kumitati msemmija fl-Artikolu 195 tar-Regolament, li jittrattaw kwistjonijiet li jaqgħu fi ħdan il-kamp ta’ applikazzjoni tal-atti msemmija fil-Ftehim, iżda ma għandhomx ikollhom id-dritt li jivvutaw.
                                       
                                    
                        
                              9.
                           
                           
                              
                                 32009 R 0436: ir-Regolament tal-Kummissjoni (KE) Nru 436/2009 tas-26 ta’ Mejju 2009 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 479/2008 f’dak li jirrigwarda r-reġistru tal-vinji, il-prospetti obbligatorji u l-istabbiliment ta’ tagħrif għall-monitoraġġ tas-suq, id-dokumenti li jakkumpanjaw il-ġarr tal-prodotti u r-reġistri li għandhom jinżammu fis-settur tal-vinji tal-inbid (ĠU L 128, 27.5.2009, p. 15).
                              Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                              
                                          (a)
                                       
                                       
                                          Id-dispożizzjonijiet tar-Regolament li ġejjin biss għandhom japplikaw:
                                          
                                                       
                                                   
                                                   
                                                      l-Artikolu 21(1), il-punt (iii) tal-ittra (a), l-ittra (b) u l-ittra (c),
                                                   
                                                
                                                       
                                                   
                                                   
                                                      l-Artikoli 22 sa 26,
                                                   
                                                
                                                       
                                                   
                                                   
                                                      l-Artikolu 27(3),
                                                   
                                                
                                                       
                                                   
                                                   
                                                      l-Artikoli 28 u 29,
                                                   
                                                
                                                       
                                                   
                                                   
                                                      l-Artikolu 31(1) sa (5),
                                                   
                                                
                                                       
                                                   
                                                   
                                                      l-Artikoli 32 sa 35,
                                                   
                                                
                                                       
                                                   
                                                   
                                                      l-Artikolu 47,
                                                   
                                                
                                                       
                                                   
                                                   
                                                      l-Artikolu 48(1), u
                                                   
                                                
                                                       
                                                   
                                                   
                                                      l-Artikolu 49.
                                                   
                                                Id-dispożizzjonijiet għandhom japplikaw bl-adattamenti li jistgħu jiġu derivati mid-dispożizzjonijiet tat-test ewlieni tal-Ftehim, l-adattamenti orizzontali fl-introduzzjoni għall-Protokoll 47 ta’ mal-Ftehim u l-adattamenti speċifiċi fl-Appendiċi I tal-Protokoll 47 ta’ mal-Ftehim.
                                       
                                    
                                          (b)
                                       
                                       
                                          Fit-tielet paragrafu tal-Artikolu 34(1) il-kliem ‘Meta l-ġarr ikun wieħed Komunitarju, din l-informazzjoni għandha tkun ikkomunikata skont ir-Regolament (KE) Nru 555/2008.’ għandhom jiġu sostitwiti bi ‘Din l-informazzjoni għandha tkun mibgħuta skont l-Appendiċi 2 tal-Protokoll 47 ta’ mal-Ftehim.’.
                                       
                                    
                        
                              10.
                           
                           
                              
                                 32009 R 0606: ir-Regolament tal-Kummissjoni (KE) Nru 606/2009 tal-10 ta’ Lulju 2009 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (ĠU L 193, 24.7.2009, p. 1).
                           
                        
                              11.
                           
                           
                              
                                 32009 R 0607: ir-Regolament tal-Kummissjoni (KE) Nru 607/2009 tal-14 ta’ Lulju 2009 li jistabbilixxi ċerti regoli dettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tad-denominazzjonijiet tal-oriġini u l-indikazzjonijiet ġeografiċi protetti, termini tradizzjonali, it-tikkettar u l-preżentazzjoni ta’ ċerti prodotti fis-settur tal-inbid (ĠU L 193, 24.7.2009, p. 60).”
                           
                        
            Artikolu 2
      It-testi tar-Regolamenti (KE) Nru 1234/2007, (KE) Nru 436/2009, (KE) Nru 491/2009, (KE) Nru 606/2009 u (KE) Nru 607/2009, bl-ilsien Islandiż u b’dak Norveġiż, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-1 ta’ Mejju 2012, dment li jkunu saru lill-Kumitat Konġunt taż-ŻEE n-notifiki kollha skont l-Artikolu 103(1) tal-Ftehim (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ April 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 196, 28.7.2011, p. 29.
      
         (2)  ĠU L 299, 16.11.2007, p. 1.
      
         (3)  ĠU L 128, 27.5.2009, p. 15.
      
         (4)  ĠU L 154, 17.6.2009, p. 1.
      
         (5)  ĠU L 193, 24.7.2009, p. 1.
      
         (6)  ĠU L 193, 24.7.2009, p. 60.
      
         (7)  ĠU L 128, 10.5.2001, p. 32.
      
         (8)  ĠU L 272, 3.10.1990, p. 1.
      
         (9)  ĠU L 185, 25.7.2000, p. 17.
      
         (10)  ĠU L 118, 4.5.2002, p. 1.
      
         (11)  ĠU L 179, 14.7.1999, p. 1.
      
         (12)  ĠU L 194, 31.7.2000, p. 1.
      
         (*)  Hemm rekwiżiti kostituzzjonali indikati.